da da la da da en sv da da da da da da da tr sv tr da de en da en da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da hu tr hu cs en de en fr en da en en da en da en da en da en da da da da da da sv da da da da da da da da da da da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Røg og alkohol fremmer rynker og aldringsprocesser
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Røg og alkohol fremmer rynker og aldringsprocesser
- så det gælder under alle omstændigheder at få nok antioxidanter
Danske forskere har for første gang kædet tobaksrygning og et større alkoholindtag sammen med rynker og andre synlige aldringstegn. Men det værste er dog, at disse rusgifte også fremskynder de indre aldringsprocesser som åreforkalkning og i værste fald tidlig død. Tobaksrøgen er særlig slem til at bombardere kroppen med frie radikaler, som skader kredsløbet og cellerne. Så hvis man ikke kan lægge misbruget på hylden, kan man i det mindste sørge for at være velforsynet med antioxidanter, som beskytter cellerne, samt mineraler, der til en vis grad kan neutralisere cadmium og andre gifte i røgen.
Selvom aldring er en helt naturlig proces, ser det ud til, at tobaksrygning og alkohol fremskynder den. Mange har jo nok bemærket, at rygere og alkoholikere ofte har en mere rynket og gusten hud. Og nu afslører et studie fra Statens Institut for Folkesundhed på Syddansk Universitet, at de dårlige vaner vitterlig hænger sammen med et ydre, som ofte ser ældre ud end fødselsattesten. Forskerne advarer dog kun mod de indre skader, som øger risikoen for en lang række sygdomme og kortere levetid.
Charlotta Pisninger, som er overlæge og ph.d. ved Forskningscenter for Forebyggelse og Sundhed ved Region Hovedstaden er ikke overrasket. I en artikel i Videnskab.dk fremhæver hun især røgen som en syndebuk, og hun håber, at studiet endelig kan få folk til at se alvoren i den dårlige vane. Mange rygere siger jo til sig selv, at de ikke tager skade, og at de måske havde en bedstefar, der røg og blev 100 år. Men hvis man lige ser sig i spejlet med de rigtige briller på, kan man måske se aldringstegnene på huden og i øjnene. Og visheden om, at disse aldringstegn også manifesterer sig inde i kroppen med større risiko for åreforkalkning, blodpropper, kræft og en lang række andre sygdomme, kan forhåbentlig bidrage til, at den enkelte kvitter tobakken.
Fire synlige aldringstegn, der kan advare
Forskerne ved Syddansk Universitet ville undersøge nærmere, om man kunne se en direkte sammenhæng mellem rygning, alkohol og diverse aldringstegn, og det drejede sig ikke om smilerynker eller om man bliver grimmere af rusgiftene, men om hvorvidt aldringstegnene kan advare om udviklingen af hjertekarsygdomme. Det drejede sig mere specifikt om følgende aldringstegn:
Mænds mønster på hårtab på hovedet.
En særlig diagonal fold eller rynke i øreflippens hud
En hvid eller grå mælket ring i hornhindens ydre kant (Arcus coronae)
Gul-orange pletter på øjenlåget eller øjenkrogen. (Xanthelasmata)
Forsøgsdeltagerne kom fra den såkaldte Østerbro-gruppe, der er et tilfældigt udsnit af Danmarks befolkning. Siden 1976 har gruppen deltaget i Copenhagen City Heart Study, som er et længerevarende studie af hjertekarsygdomme. Siden 1976 er forsøgsgruppen blevet undersøgt nøje med nogle års mellemrum.
Studiet er usikkert, men tvillinger er afslørende
Ifølge det store studie var det alligevel svært at bevise, hvorvidt det er røgen og alkoholen, som er skyld i de synlige aldringstegn. Det skyldes, at der ikke er en såkaldt kausal sammenhæng, eller en årsagssammenhæng, som direkte afspejler, at man får flere rynker, jo mere man drikker og ryger.
Ikke desto mindre afslører studiet, at rygning og alkohol medvirker til at fremskynde de pågældende aldringstegn, hvilket betegnes som en korrelation.
Når det er svært at finde en kausal sammenhæng i det pågældende studie skyldes det, at forsøgsdeltagerne selv indrapporterer deres alkoholforbrug og rygevaner, og det kan i sig selv være en kilde til fejl, da mange glemmer eller lyver for sig selv om deres misbrug.
Men ifølge Charlotta Pisninger har tidligere studier af tvillinger vist, at den rygende tvilling ældes hurtigere. Ifølge Charlotta Pisninger skyldes det måske, at enderne på vores kromosomer, som kaldes for telomerer, slides hurtigere ned.
Rynker er ikke farlige, og man skal også være opmærksom på andre faktorer
Rynker er en naturlig del af aldringsprocessen, og de er jo ikke farlige som sådan. Ifølge Janne Schurman Tolstrup, som er forskningschef ved Syddansk Universitet og en af forskerne bag studiet, er det ikke usædvanligt at have rynker ved øreflippen eller andre almindelige aldringstegn allerede som 30-40-årig. Men resultaterne fra det nye studie bekræfter sammenhængen mellem rygning, alkohol og hjertekarsygdomme, som man i forvejen kendte til.
Man skal samtidig være opmærksom på andre faktorer, som kan fremskynde aldringsprocesserne, såsom miljøet man er opvokset i, samt psykiske traumer og mangel på næringsstoffer.
Tobaksrøg bombarderer med frie radikaler, og vores værn er antioxidanter
Tobaksrøg indeholder over 4.000 forskellige stoffer, herunder cadmium, bly og andre karcinogener.
Tobaksrøg bombarderer desuden lungerne med frie radikaler, som optages i blodbanen. De frie radikaler opfører sig som interne terrorister, der stjæler elektroner og laver kædereaktioner inde i cellerne og mellem cellerne. Derfor kan de frie radikaler forårsage en lang række sygdomme og medføre, at huden ældes hurtigere.
Noget af det værste er, når de frie radikaler angriber kolesterolet, så det harskner og skaber grobund for åreforkalkning.
Vores eneste værn mod de frie radikaler er antioxidanter som A-, C- og E-vitamin samt zink, selen, Q10 og en række plantestoffer.
Rygere og alkoholmisbrugere har et øget behov for antioxidanter
Rygere og alkoholmisbrugere bør især være opmærksomme at få nok vitaminer og mineraler, så næringsstofferne både kan understøtte cellernes energiomsætning og en lang række enzymprocesser og samtidig beskytte cellerne mod oxidativ stress. Det er en sundhedsfarlig tilstand, hvor der er en forstyrret balance mellem frie radikaler og antioxidanter. Rygere og alkoholmisbrugere kan derfor reducere oxidativ stress og utidige aldringstegn ved at få flere af disse antioxidanter, som har mange andre funktioner, hvilket fremgår af følgende.
C-vitamin til all-round skønhedspleje og vedligeholdelse
C-vitamin indgår i dannelse af collagen i bindevævet, der holder sammen på alle kroppens celler. Collagen er særlig vigtig for hudens teint, herunder dens elasticitet, fugtighed og dannelse af nye celler.
C-vitaminet er vigtigt for energiomsætningen, kredsløbet, immunforsvaret, afgiftning og mange andre funktioner.
Dagligt referenceindtag, RI, er sat til 80 mg, men behovet øges under oxidativ stress. Frugt og grønt er gode kilder, men for at få den samme mængde C-vitamin, som findes i en syreneutral tablet med 750 mg, skal man for eksempel spise cirka 53 æbler.
Selen styrker huden og neutraliserer kræftfremkaldende stoffer
Selen indgår i over 30 selenafhængige proteiner, som styrker strukturen i huden. Selen har betydning for kredsløbet, stofskiftet, fertiliteten og kræftforebyggelsen. Selen kan også neutralisere cadmium og andre skadelige stoffer i tobaksrøg, hvis vi vel at mærke får nok.
Danske afgrøder er generelt fattige på selen, da jorden er udpint. En dansk undersøgelse har desuden afsløret, at det kan være svært at få nok selen ved at spise fisk og skaldyr fem gange om ugen.
RI er sat til 55 mikrogram. Men mange danskere får mindre end denne mængde, og det går især ud over rygere.
I Danmark er der kun et enkelt godkendt selenlægemiddel (med selengær) til forebyggelse og behandling af selenmangel, hvor man må anbefale 100-200 mikrogram. Det svarer til 1-2 tabletter.
I mange andre lande som Japan og USA får størstedelen af befolkningen omkring 200 mikrogram daglig på grund af bedre jordbundsforhold og andre spisevaner.
E-vitamin beskytter mod blodpropper
E-vitamin, der findes i kostens fedtstoffer, hæmmer blodets evne til at koagulere, og det fungerer som en kraftig antioxidant sammen med selen.
Undersøgelser afslører, at mange moderne mennesker indtager en føde, hvor råvarerne er raffineret og forarbejdet så meget, at de er udpint for E-vitamin. Det er også problematisk, at rygere og mange overvægtige med forstadier til diabetes 2 har et øget behov for E-vitamin, fordi de er udsat for mere oxidativ stress forårsaget af frie radikaler.
RI er sat til 12 mg i Danmark. Men nogle forskere mener, at vi skal helt op på 33 mg daglig for at få de optimale mængder i blodet. Under alle omstændigheder vil overskud af E-vitamin udskilles med galden, og overdoseringssymptomer er sjældne.
Zink indgår i omkring 300 enzymprocesser, og mineralet har betydning for dannelse af nye celler i hud, hår og negle.
Zink er desuden en forudsætning for, at vi kan udnytte A-vitamin, som også har betydning for hudens beskaffenhed og mange andre funktioner.
Gode kilder til zink er østers, frø, kerner, nødder, grønsager, bær og kød. Den danske gennemsnitskost bidrager kun med halvdelen af RI, som er 10 mg. Sukker, p-piller og aldringsprocesser kan forringe selve optagelsen af zink, og tobaksrygning kan øge behovet. Tilskud skal endelig være i en organisk form, der giver en god optagelse.
Q10 har flere anti-age effekter
Q10 er et co-enzym, der indgår i to former, hvor den ene, ubiquinon, indgår i cellernes energiomsætning, og den anden, ubiquinol, fungerer som en kraftig antioxidant. Q10 vekselvirker mellem de to former efter behov, og evnen forbedres væsentligt i kombination med selen.
Den primære kilde er vores egen produktion, men den falder gradvist fra 20-årsalderen, og mange mærker det især efter 40-50-års alderen i form af dalende vitalitet. Men det er muligt at kompensere for den faldende egenproduktion og booste cellerne med Q10 tilskud resten af livet. Da kroppen har svært ved at optage Q10, er det en fordel at vælge tilskud, hvor der er dokumentation.
Tobaksrøg bombarderer hele kroppen med frie radikaler
Og det øger behovet for antioxidanter. Selen kan desuden bidrage til at neutralisere cadmium og andre kræftfremkaldende stoffer i røgen.
Alkoholmisbrug kan især belaste leveren og dræne kroppen for
Nina Ausum Agergaard. Røg og alkohol kædet sammen med et gammelt ydre. Videnskab.dk november 2017
Lutz Shomburg. Dietary Selenium and Human Helath. Nutrients 2017
Pernille Lund. Sund og smuk hele livet. Ny Videnskab 2016
hvis du vil søge mere info om vitaminer og mineraler
TIP! Se også de relaterede artikler
Hudpleje og flot teint kræver stærke antioxidanter og fedtsyrer hele livet
Frie radikaler indgår i livsvigtige og livsfarlige processer
Udbredt mangel på vitaminer og mineraler hos ældre
Yngre voksnes udbredte mangel på vitaminer og mineraler
Zink forhindrer vækst at kræftceller
Tungmetaller forstyrrer kroppens mineralbalance
Kan du overhovedet optage dine vitaminer, mineraler og Q10
Behandling med antioxidanter kan måske hjælpe kvinder med diabetes 1
B3-vitamin kan hjælpe patienter med Alzheimers syge
Mange antioxidanter i kosten nedsætter risikoen for forhøjet blodtryk
Depression, demens og Alzheimers hænger sammen med oxidativ stress i hjernen
Næringsfattig kost øger risikoen for kræft
Aldringsprocesser hæmmer udnyttelse af flere livsvigtige næringsstoffer
Hvorfor er det bedre for sundheden at opvarme visse grønsager?
ADHD: Tilskud med vitaminer og mineraler viser positiv effekt på følelsesmæssige forstyrrelser og vækst
Hårpragt, hårtab og særlige næringsstoffers funktion for håret
Din mad kan mangle op til 40 % af livsvigtige næringsstoffer
Livsvigtige næringsstoffer kan forebygge nedsat hørelse
Stigende fokus på mitokondriesygdomme
Er du også stresset?
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering